OzLabs/hebrew-wiki-articles huggingface dataset:
פראפרופלאוהופלופורוס

פראפרופלאוהופלופורוס (שם מדעי: Parapropalaehoplophorus) הוא סוג של יונק מתקופת המיוקן שחי לפני 17.5-11.8 מיליון שנה שהיה קרובו של הגליפטודון והיה מכוסה בשריון גרמי בדומה לארמדילים.

ארמדיל זה התגלה ב-2007 בצ'ילה של אזור הרי האנדים ובהמשך התגלו מאובניו גם בפרו.<ref>[http://dsc.discovery.com/news/2007/12/12/armadillo-fossil.html?dcitc=w19-502-ak-0000 Giant Armadillo Relative Found] Discovery News</ref><ref>[https://www.sciencedaily.com/releases/2007/12/071212103049.htm Primitive Early Relative Of Armadillos Helps Rewrite Evolutionary Family Tree] ScienceDaily.com</ref>

הוא היה קטן בהרבה ממרבית קרוביו. הוא היה מכוסה בשריון מעל גבו, שהיה מורכב מבליטות זעירות עליו. הוא הגיע לאורך ממוצע של 80 ס"מ ולמשקל של 90 ק"ג. ככל הנראה היה אוכל עשבים בערבות אמריקה הטרופית.

בסוף הפליסטוקן החלו הרי האנדים לגבוה ולקטוע את הגשמים במורדות וכך ליצור מדבר גדול, דבר שכנראה תרם להכחדתו.

==קישורים חיצוניים==

==הערות שוליים==

קטגוריה:גליפטידוניים
קטגוריה:יונקים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:מאובני טקסונים שתוארו ב-2007
הומלודותריום

הומלודותריום (שם מדעי: Homalodotherium; משמעות שמו: "בהמה ישרת שיניים") הוא סוג של יונק נכחד שחי באמריקה הדרומית והשתייך לסדרה הקדומה נוטונגולאטויים. המאובנים של היונק נחקרו ב-1870 וקיבלו שם מהחוקר האנגלי תומאס הנרי האקסלי. הוא חי באמצע תקופת המיוקן של צ'ילה וארגנטינה הקדומים לצד פאונה ייחודית שנכחדה.

יצור זה אינו קרוב לשום יונק מודרני והוא היה יונק גדול בגובה 2 מטר ומשקל של מעל 300 קילוגרם שאולי דמה להיפופוטם או פרסתן קדום. הוא היה בעל טפרים גדולים בכפות רגליו הקדמיות איתם יכל לתלוש ענפים מעלי עצים אך בעל רגליים אחוריות גבוהות בעלות פרסות. היצור ניזון מעלים אשר תלש מענפי העצים באמצעות טפריו.

היצור מילא את הגומחה האקולוגית של יצורים דומים הניזונים מעלי עצים כמו עצלני קרקע, כליקותריים, תריזינוזאוריים, גורילות ופנדות ענק אשר גופם הותאם לקטיפת עלי עצים. עם זאת הם גרמו לו להיות איטי מאוד אך גודלו הגן עליו ממרבית הטורפים.

==קישורים חיצוניים==

קטגוריה:טוקסודונים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:צ'ילה: מאובנים
קטגוריה:טקסונים שתוארו בידי תומאס הנרי האקסלי
קטגוריה:מאובני טקסונים שתוארו ב-1870
בת' קימבר

אליזבת' "בת'" קימבר (באנגלית: Elizabeth "Beth" Kimber) היא קצינת מודיעין אמריקאית שעמדה בראש אגף המבצעים החשאיים של ה-CIA.

==ביוגרפיה==
קימבר סיימה ב-1984 תואר ראשון בהיסטוריה ממכללת המילטון במהלך לימודיה שהתה בצרפת שם למדה היסטוריה של האמנות במכון אוניברסיטת לונדון בפריז, רוסית בסורבון ומדע המדינה וממשל במכון למדע המדינה פריז. כמו כן היא בעלת תואר שני במנהל עסקים מאוניברסיטת נורת'ווסטרן ובוגרת התוכנית למנהלים של אוניברסיטת הרווארד.

בתום לימודיה התגייסה ל-CIA. במהלך שירותה הייתה חלק מ"הקבוצה הרוסית" האחראית למודיעין בתחום רוסיה. היא שימשה סגנית השירות החשאי הלאומי של ארצות הברית (אגף המבצעים החשאיים של הארגון), עמדה בראש חטיבת אירופה ואירו-אסיה ושימשה ממלאת מקום המשנה לראש ה-CIA.

בדצמבר 2018 מונתה לראש אגף המבצעים החשאיים של ה-CIA וכיהנה עד יוני 2021. היא האישה הראשונה שכיהנה בתפקיד זה במינוי קבע (ג'ינה הספל שימשה בתפקיד במהלך 2013 אך לא זכתה למינוי קבע).

ב-2022, לאחר 37 שנות שירות ב-CIA פרשה והצטרפה להנהלת חברת "Two Six Technologies". כמו כן היא משמשת חברת דירקטוריון בחברת ManTech ועמיתה בכירה במרכז ללוחמה בטרור של האקדמיה הצבאית של ארצות הברית.
==קישורים חיצוניים==
* [https://www.cbsnews.com/news/cia-names-beth-kimber-to-lead-clandestine-arm/?ftag=CNM-00-10aab8d&linkId=60717966 CIA names Beth Kimber to lead clandestine arm], CBS, 7 בדצמבר 2018
* [https://www.nbcnews.com/politics/national-security/spy-mistress-beth-kimber-becomes-first-woman-run-cia-s-n945456 Beth Kimber becomes first woman to run the CIA's clandestine operations], אתר NBC, 8 בדצמבר 2018

==הערות שוליים==

קטגוריה:אנשי ה-CIA
קטגוריה:נשות ה-CIA
סקואלודון

סקואלודון (שם מדעי: Squalodon; מילולית: "שן קוצן" כלומר: "שן כריש") הוא סוג נכחד של לווייתן מתקופת האוליגוקן עד המיוקן. המאובנים נמצאו באירופה,ארצות הברית,צ'ילה, ארגנטינה, קוסטה ריקה וברזיל. המין תואר לראשונה ב-1840 ונחשב למין של דינוזאור איגואנודוני, אך בהמשך סווג מחדש כלווייתן. 
== מאפיינים ==
לסקואלודון היה חרטום מוארך וצר בתוכו היו שיניים חדות שהזכירו שיני כריש אך היו קטנות. אורך גולגולתו הגיע ל-1.5 מטר ואורכו הכולל הגיע לחמישה מטרים. הוא היה קטן מאוד ביחס למרבית הלווייתנאים והיה קרוב לדולפיניים המודרניים אך אולי היה קרוב יותר לדולפיני הנהרות החיים כיום במים מתוקים. בדומה לשאר לווייתני השיניים הוא תיקשר והתמצא באמצעות פליטת אקולוקציה מבסיס מקורו.

לווייתן זה חי לאורך הימים הטרופיים הרדודים כנראה בלהקות קטנות וניזון מדגים בעזרת שיניו. הוא עצמו נטרף בידי המגלודון הענקי ולווייתני ענק כמו לווייתן מלווילי.

נכחד בסוף המיוקן כתוצאה משינויי אקלים ואולי תחרות עם דולפינים ולווייתנים מפותחים יותר.
==מאובני גולגולתו==
<gallery>
Squalodon bariensis skull.JPG
Squalodon bariensis.JPG
Squalodon sp teeth.jpg
</gallery>
==קישורים חיצוניים==

קטגוריה:דולפיני נהרות
קטגוריה:לווייתנים שחיו בפלאוגן
קטגוריה:לווייתנים שחיו במיוקן
קטגוריה:מאובני טקסונים שתוארו ב-1840
קטגוריה:יונקים שחיו באוליגוקן באירופה
דיניקטיס

דיניקטיס (שם מדעי: Dinictis; מילולית: "דלק נוראי") הוא סוג של טורף נכחד ממשפחת הנימרווידיים הנכחדת שחי באמריקה הצפונית של סוף האאוקן עד לתחילת המיוקן. בצורתו הוא הזכיר חתול שן-חרבי אך למעשה לא היה חתול כלל אלא רק קרוב לחתולים. סוג זה כלל מין אחד - Dinictis felina.

מאובני היצור נמצאו בחפירות בססקצ'ואן שבקנדה ובקולורדו, מונטנה, נברסקה, דקוטה הדרומית, דקוטה הצפונית, וויומינג ואורגון. המאובנים הקדומים ביותר שלו התגלו ב-1854.

==תיאור==
הדיניקטיס היה טורף בינוני באורך 1.1 מטרים וגובה 60 סנטימטרים. משקלו דמה לגודל של שונר או נמר קטן והגיע ל-12–50 ק"ג והוא היה קטן יחסית למינים אחרים במשפחה כמו ההופלופונאוס, דמוי הנמר. ייתכן שהוא היה מטפס על עצים וחי בדומה לאוצלוט המודרני בערבות ויערות אמריקה הקדומה. הוא היה בעל ניבים ארוכים מאוד איתם היה מסוגל להרוג טרף הגדול ממנו בהרבה, כמו מיני פרסתנים קדומים. מבנה התנועה שלו היה שונה ממבנה תנועה של חתולים בכך שכפות הרגליים היו קטנות יותר, חסרי טפרים נשלפים ועצמות הרגל היו חלשות יותר.

==קישורים חיצוניים==

ציור מ-1904 של דיניקטיס רודף אחרי [[פרוטוצראס]]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1854
קטגוריה:טקסונים שתוארו בידי ג'וזף ליידי
קטגוריה:נימרווידיים
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:יונקים שחיו בפלאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:טורפים שחיו בפלאוגן
קטגוריה:טורפים שחיו במיוקן
פואברותריום

פואברותריום (שם מדעי: Poebrotherium; משמעות השם של היצור מיוונית עתיקה: "בהמה אוכלת עשב") הוא סוג של גמל קדום שחי בסופו של האאוקן ותחילת האוליגוקן בערבות אמריקה הצפונית.

== מאפיינים ==
גמל קדום זה היה קטן ופרימיטיבי מאוד ביחס לקרוביו החיים. גמל זה התגלה ב-1847 ליד נהר מיזורי בנברסקה ותואר בידי החוקר ג'וזף ליידי. 

גמל זה היה קטן מאוד: הוא הגיע לגובה 90 סנטימטר ושקל 30-42 ק"ג בממוצע. הוא דמה בצורתו ללמה אך היה דמוי-צבי והיה קל-רגליים. ייתכן שגם תפס את תפקידם של הצבאים בפאונה של אמריקה הקדומה והיווה טרף לטורפים הגדולים של הערבות. פיו היה מלא בשיניים קטנות שיועדו ללחיכת עשב והוא יכל להתקיים עליו בשטחי הערבות הפתוחים. עם זאת הוא לא היה מותאם לתנאי מדבר ואקלימים קשים וייתכן שדבר זה גרם להכחדתו.

כדי לרוץ במישורים הוא היה בעל פרסות קטנות כשל מכפילי פרסה רבים ועוד לא פיתח את הכריות השטוחות של הגמל. 

==מינים==
נמצאו 5 מינים של פואברותריום:

* Poebrotherium wilsoni 
* Poebrotherium chadronensis 
* Poebrotherium franki 
* Poebrotherium eximium 
* Poebrotherium labratrum 

==קישורים חיצוניים==

קטגוריה:בעלי חיים שתוארו ב-1847
קטגוריה:גמליים פרהיסטוריים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוגן באמריקה הצפונית
קטגוריה:מכפילי פרסה שחיו באאוקן
קטגוריה:מכפילי פרסה שחיו באוליגוקן
קטגוריה:מכפילי פרסה שחיו במיוקן
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1847
מריכוידון

מריכוידון (שם מדעי: Merycoidodon; מילולית: "שן של מעלה גירה", בעבר נקרא Oreodon) הוא סוג נכחד של מכפיל פרסה, הקרוב לגמליים, שחי בסוף האאוקן עד למיוקן. המריכוידון היה אנדמי לאמריקה הצפונית ומאובניו נתגלו מאלברטה שבקנדה ועד פלורידה, טקסס ואורגון שבארצות הברית.

על אף קרבתו היחסית לגמלים הוא היה שונה מהם מאוד ודמה מעט לחזיר בצורתו. היצור הגיע לאורך 1.4 מטרים ולמשקל של 94–139 ק"ג. למריכוידון היו רגליים קצרות, בהם ארבע אצבעות מאחור וחמש מקדימה, ולסת קצרה שהכילה שיניים מורכבות, בדומה לאוכלי כל, אך גם שיניים טוחנות המותאמות לצמחייה קשה. בעצמות הגולגולת נמצאו סימנים לבלוטות שדמו לבלוטות צבאים המשמשים לתקשורת. מאובניו נמצאו בצברים גדולים כך שייתכן שחי בלהקות אשר נדדו בדומה לעדרי הגנואים והזברות באפריקה, אשר משכו טורפים רבים.

ככל הנראה היה המריכוידון בעל חיים נפוץ במשך האאוקן האמריקני, אך הוא החל להיעלם כאשר תנאי הסביבה בה חי השתנו לאזורים קשים ויבשים יותר.

==קישורים חיצוניים==

קטגוריה:בעלי חיים שתוארו ב-1848
קטגוריה:טקסונים שתוארו בידי ג'וזף ליידי
קטגוריה:אוראודונטים
קטגוריה:יונקים שחיו בפלאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מכפילי פרסה שחיו בפלאוגן
קטגוריה:מכפילי פרסה שחיו במיוקן
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:מאובני טקסונים שתוארו ב-1848
סובהירקודון

סובהירקודון (שם מדעי: Subhyracodon; מילולית: "שן קרובה לשפן") הוא סוג קדום של קרנף קטן שחי בערבות אמריקה הצפונית לפני 38-26 מיליון שנה. מאובני הקרנף התגלו ב-1878 בדקוטה הדרומית לצד קבוצת פרסתנים שנלכדו בבור נהר עד למותם כמו כליקותריים והמגצרופס, הדומה לקרנף.

קרנף זה הגיע לגודל של פרה והגיע לאורך 2.4 מ' ולמשקל 381 ק"ג. לקרנף לא הייתה קרן על אפו והוא היה די חסר הגנה נגד הטורפים הגדולים של התקופה כמו ההאינדון האימתני, מהם התגונן במרוצה. ייתכן שהיו לו קרניים קטנות לצד האף בדומה לדיצרתריום. הוא ניזון מצמחייה רכה כמו עלים וירקות.

הקרנף לא הצליח להסתגל לאקלים היבש יותר שהחליף את היערות בסוף תקופת הפלאוגן כך שהוא נכחד לפני 26.3 מיליון שנה.

==קישורים חיצוניים==

קטגוריה:בעלי חיים שתוארו ב-1878
קטגוריה:טקסונים שתוארו בידי ג'ון פרידריך פון ברנדט
קטגוריה:קרנפיים פרהיסטוריים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוגן באמריקה הצפונית
קטגוריה:מפריטי פרסה שחיו באאוקן
קטגוריה:מפריטי פרסה שחיו באוליגוקן
סמל סן מרטן

סמל סן מרטן הוא סמלה הרשמי של הקולקטיב מעבר לים סן מרטן. בסמל נראים ענפי דקל מבצבצים מול שמש, אלה מסמלים את האקלים הטרופי השורר באי, שקנאי המסמל את הפאונה הפורה באי, היביסקוס המסמל צמחייה, ספינה המסמלת את התיירות (המאופיינת בהתניידות באמצעותה) ומעל לתיאור מתנוססות המילים "Collectivité de Saint Martin" - "קולקטיבת סן מרטן". עד לפברואר 2007 כשעוד קודדה סן מרטן תחת קוד גוואדלופ (GP) בתקן ISO 3166-1 התנוססו המילים "Ville de Saint Martin" מעל לתיאור הסמל.

==קישורים חיצוניים==

==הערות שוליים==

קטגוריה:הים הקריבי: סמלים
קטגוריה:האנטילים ההולנדיים
פינקודוס

פינקודוס (שם מדעי: Phenacodus) הוא סוג נכחד של יונק קדום מאוד שחי בתקופת הפלאוקן עד אמצע האאוקן באמריקה הצפונית. יונק זה היה מראשוני הפרסתנים ואולי היה מאבותיהם של הסוסים והקרנפים. כמה חוקרים עם זאת רואים בו מאבותיהם של פרסתנים אחרים כמו הקונדילרסים או מכפילי פרסה. הוא נמצא ב-1873 ותואר בידי הפלאונטולוג המפורסם אדוארד דרינקר קופ.

יצור קדום זה הגיע לאורך 1.5 מטר ושקל עד 56 קילוגרם. הוא היה בעל רגליים קצרות, גב בולט וזנב ארוך כמו לנמר, שייתכן שעזר לו לטפס על עצים. מבנה עצמותיו דמה לאלו של בני הסדרה הטורפת קראודונטים. היו לו 5 אצבעות ברגליו אך אצבע אחת הייתה העיקרית שביניהם ועליה היצור נע. היה לו צוואר קצר וראש קטן בו היו שיניים חותכות גדולות וטוחנות גדולות בעלות מרווח. ממבנה שיניו ייתכן שהוא היה צמחוני, אוכל-כול או אפילו טורף.

הדימוי הרווח של היצור מציג אותו כפרסתן קדום אוכל צמחייה שהיה מאבותיו של הסוס המודרני, אשר החל להתפתח ולהפוך לאחד מראשוני הסוסיים כמו האאוהיפוס שגם חי ביערות והיה בעל 5 אצבעות ברגליו.

==קישורים חיצוניים==

* 

עדר של פינקודוסים רצים

קטגוריה:בעלי חיים שתוארו ב-1873
קטגוריה:טקסונים שתוארו בידי אדוארד דרינקר קופ
קטגוריה:פינקודונטיים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוקן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1873
סאן (כפר)

סאן (בהונגרית: Szany) הוא כפר גדול במחוז גיור-מושון-שופרון, שבמערב הונגריה.

==יהודי סאן==
עדויות ליהודים בכפר קיימות מסוף המאה ה-18. בתחילת המאה ה-19 היוותה הקהילה חלק מקהילת פאפא ובשנת 1850 נוסדה כקהילה עצמאית והוקמו בה בית כנסת, בית עלמין ומקווה. בשנת 1930 חיו בקהילה 37 יהודים, ובמפקד קהילות הונגריה שנערך ב-1944 נכתב כי חיים בקהילה 51 יהודים, ללא רב.

במאי 1944, כחודשיים לאחר כניסת הצבא הגרמני להונגריה, הועברו היהודים בכפר לגטו שהוקם בצ'ורנה ומשם לאחר מספר ימים לשופרון. משם שולחו יחד עם שאר יהודי האזור למחנה ההשמדה אושוויץ.

לאחר המלחמה חזרו לכפר 12 ניצולים שעזבו את המקום תוך זמן קצר. בניין בית הכנסת נמכר ונהרס.

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|8
|
|-
|1880
|66
|2,852
|-
|1910
|34
|
|-
|1920
|27
|
|-
|1930
|37
|
|-
|1941
|57
|3,385
|-
|}

==לקריאה נוספת==
*פנקס הקהילות הונגריה, עמ' 402–403
* סאן, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמ' 286 (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944).

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
סמארט פורספיד

סמארט פורספיד (באנגלית: Smart Forspeed) היא מכונית קונספט דו-מושבית בתצורת מכונית מיקרו המונעת על ידי מנוע חשמלי מתוצרת חטיבת סמארט, חברת בת של דיימלר AG אשר הוצגה בתערוכת הרכב הבינלאומית בז'נבה ("Geneva Motor Show" ) בשנת 2011.

== "סמארט פורספיד"==

* 2 מושבים.
* 2 דלתות.
* מכונית רודסטר.
* מנוע אחורי חשמלי המפיק 41 כ"ס עם אפשרות לתוספת רגעית של 7 כ"ס. 
* מקור חשמל: סוללת ליתיום-יון 16.5 קילו-וולט הממוקמת בחלק האחורי של הרכב 
* טווח נסיעה: 135.2 ק"מ.
* טעינה 80% ב-45 דקות.
* תאוצה בין 0-37 מייל (59.54 ק"מ) היא 5.5 שניות.
* גימור בצבע לבן מתכתי.
* החרטום של הדגם תוכנן בתצורה אווירודינמית של מטוס כדי להפחית את התנגדות האוויר של המכונית.

==תמונות==
<gallery mode="packed" heights="150">
קובץ:Smart forspeed at Frankfurt Motor Show IAA 2011 (6149477355).jpg | "סמארט פורספיד"
קובץ:Smart forspeed at Frankfurt Motor Show IAA 2011 (6150028312).jpg | "סמארט פורספיד"
קובץ:Smart forspeed at Frankfurt Motor Show IAA 2011 (6149478365).jpg| "סמארט פורספיד"
</gallery>

== קישורים חיצוניים==

* 
* 
* 

==הערות שוליים==

קטגוריה:מכוניות קונספט
קטגוריה:מכוניות קבריולה
קטגוריה:מכוניות חשמליות
קטגוריה:דגמי מכוניות שהושקו ב-2011
קטגוריה:מכוניות מיקרו
פורספיד
קטגוריה:כלי רכב גרמניים
קטגוריה:מכוניות מנוע אחורי
אגייק

אגייק (בהונגרית: Egyek) הוא כפר גדול במחוז היידו-ביהר שבמזרח הונגריה.

==יהודי אגייק==
ראשוני היהודים הגיעו לאזור בשנות ה-50 של המאה ה-18. הם חיו בכפר בדלות, רובם היו סוחרים ומיעוטם בעלי מלאכה, חקלאים ופקידים.

בשנת 1860 נוסדה בכפר חברה קדישא והוקצה שטח לבית עלמין ובשנת 1868 הצטרפה הקהילה לזרם האורתודוקסי. בשנת 1905 נבנה בכפר בית כנסת ושימש בקהילה שוחט. על פי מפקד קהילות הונגריה בשנת 1940 לא שימש רב בקהילה.

בתקופת הטרור לבן בהונגריה, סביב שנת 1920, הותקפו היהודים בכפר בידי בריונים, חנויותיהם נשדדו, ובית הכנסת נרגם באבנים. בשנת 1930 נמנו בקהילת אגייק 123 נפש.

בשנת 1941 נאכפו חוקי האפליה בכפר ובוטלו רישיונותיהם של בעל בית המרזח היהודי באגייק ושל מוכרי הסיגריות היהודים. המשקים החקלאיים הופקעו, ואספקת מצרכי יסוד לחנויות היהודיות הופסקה. בנוסף, נשלחו גברי הקהילה לעבודות כפייה. הם הועסקו בעבודות ביצורים ושירותים יחד עם אזרחים הונגריים נוספים שלא היו רצויים בשורות הצבא הלוחם. כעשרה מהם הוצבו בחזית באוקראינה ושם נספו.

במרץ 1944, כבשו הגרמנים את אגייק ובאפריל נאסר על תושבי המקום היהודיים לצאת לרחובות. בחודש מאי, הועברו היהודים לגטו שהוקם בבלמזויוורוש (Balmazújváros) ולאחר מכן הועברו לגטו בדברצן שם נכלאו בבית חרושת ללבני-בניין ללא אספקת מזון. כעבור שבועיים גורשו יחד עם יהודי האזור למחנה ההשמדה אושוויץ.

לאחר המלחמה חזרו כעשרה יהודים לכפר אך עזבו לאחר כמה שנים. בשנת 1950 כבר לא היו יהודים בכפר.

== נולדו כאן ==
* ז'יגמונד אדם (בהונגרית: Ádám Zsigmond; אגייק, 19 ביוני 1906<ref></ref> – בודפשט, 25 במאי 1962)<ref></ref> היה מורה ומחנך יהודי-הונגרי, מארגן ומנהיג עיר הילדים ההונגרית הראשונה.

==ערים תאומות==
* 

==לקריאה נוספת==
*פנקס הקהילות הונגריה, יוסף שוויצר, עמוד 128
*אגייק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 6. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [https://dbs.bh.org.il/he/אגייק/מקום קהילת אגייק] באתר בית התפוצות
* 

== הערות שוליים ==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
סביבת מור

סביבת מור מסדר 1
סביבת מור מסדר 2
סביבת מוּר במודל אוטומט תאי מוגדרת על סריג ריבועי ומורכבת משמונת התאים הסובבים תא מרכזי.
היא דומה בגרפיקה ממוחשבת למספר הפיקסלים הסובבים פיקסל נתון. הסביבה נקראת על שם המתמטיקאי האמריקאי אדוארד מור, ממציא האוטומט הסופי מכונת מור. יחד עם סביבת פון נוימן הן הסביבות הנפוצות ביותר באוטומטים תאיים.

באופן כללי סביבת מור מסדר <math>r</math> של תא, מורכבת מסך התאים שבמרחק צ'בישב ממנו. למשל סביבת מור מסדר 2 מורכבת מ 24 תאים (8+16) ובאופן כללי: <math>(2r + 1)^2 - 1</math>.

הסביבה מופיעה במשחקי המחשב שולה המוקשים ומשחק החיים.

ניתן להרחיב את המושג לממדים גבוהים יותר. למשל באוטומט תאי תלת-ממדי מסדר 1, תתקבל צורת קובייה המורכבת מ 26 קוביות סביב קובייה מרכזית. כך קורה במשחק החיים ב3D.

==קישורים חיצוניים==
* 

==הערות שוליים==

קטגוריה:אוטומטים
פרדי גרין

פרדריק ויליאם גרין (באנגלית: Freddie Green; 31 במרץ 1911 - 1 במרץ 1987) היה גיטריסט ג'אז אמריקאי אשר ניגן בגיטרת קצב בתזמורת קאונט בייסי במשך קרוב ל-50 שנה.

==ילדות והשכלה==
גרין נולד בצ'ארלסטון, קרוליינה הדרומית ב-31 במרץ 1911. הוא נחשף למוזיקה מגיל צעיר, ולמד לנגן בבנג'ו לפני שבחר בגיטרה בתחילת גיל העשרה. חבר של אביו, ששמו סם ווקר, לימד את פרדי הצעיר לקרוא מוזיקה ועודד אותו להתמיד בנגינה בגיטרה. ווקר כפי הנראה העניק לפרדי את ההזדמנות להופעתו הראשונה, נגינה עם להקה מקומית שאותה ווקר ניהל. חבר אחר בלהקה היה ויליאם "קט" אנדרסון, שלימים הפך לחצוצרן בעל מוניטין שניגן לצד מוזיקאי ג'אז בולטים כגון דיוק אלינגטון.

==קריירה==
סמוך לזמן זה הוריו של גרין נפטרו, והוא עבר לניו יורק לגור עם דודתו ולהמשיך בלימודיו. המעבר פתח עבורו עולם מוזיקלי חדש. עוד כשהיה בן עשרה, הוא התחיל לנגן תמורת תשלום במועדונים בעיר, והחל לצבור מוניטין. באחת מהופעותיו אלה הבחין בו מגלה הכישרונות ג'ון האמונד, אשר זיהה את הפוטנציאל שטמון בגרין והציג אותו בפני קאונט בייסי.

ב-1937, בייסי וחברי ההרכב שלו ביקרו באחת מהופעותיו של גרין. בייסי אהב את ששמע, הציע לגרין להצטרף להרכב שלו, וגרין נענה בחיוב להצעה. למעט הפוגה קצרה אחת, גרין נשאר כציר חשוב בתזמורתו של בייסי למשך חמישים השנים הבאות.

לאורך הקריירה שלו, גרין ניגן גיטרת קצב, כשהוא מלווה מוזיקאים אחרים, ורק לעיתים נדירות ניגן קטעי סולו. "חוש התזמון המשובח שלו .. ותחושת ההרמוניה השופעת ... עזרו לו לבסס את תפקיד גיטרת הקצב כחלק חשוב של כל חטיבת קצב". גרין החליף בנגינתו אקורדים בתכיפות, לעיתים קרובות בכל פעמה במקום בכל תיבה. באיצבוע האקורדים הוא לעיתים קרובות כיסה ארבעה מיתרים באצבעות ידו השמאלית, כאשר הוא לוחץ רק בחלק מהאצבעות על המיתרים כך שיפיקו צליל, ואצבעותיו האחרות מעמעמות את צלילי יתר המיתרים.

גרין חיבר את הלהיט Corner Pocket של הארי ג'יימס.

גרין נפטר מהתקף לב בלאס וגאס, נבדה, בגיל 75.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:גיטריסטים אמריקאים
קטגוריה:אפרו-אמריקאים
קטגוריה:אמריקאים שנולדו ב-1911
קטגוריה:אמריקאים שנפטרו ב-1987
מר טמבורין

"מר טמבורין" (באנגלית: "Mr. Tambourine Man") הוא שיר שכתב בוב דילן. הגרסה המקורית של בוב דילן לשיר הופיעה באלבומו Bringing It All Back Home מ-1965. השיר זכה להצלחה והוקלט גם לאלבומי אוסף, תורגם לשפות שונות ומאוזכר בסרטים, בתוכניות טלוויזיה ובספרים.

השיר בוצע והוקלט על ידי אמנים שונים בהם הבירדס, ג'ודי קולינס, מלאני, אודטה וסטיבי וונדר. גרסתם של הבירדס שיצאה באפריל 1965 כסינגל הראשון שלהם בקולומביה רקורדס עמדה בראש מצעד בילבורד הוט 100 ומצעד הסינגלים הבריטי.

את השיר החל דילן לכתוב בפברואר 1964 לאחר שביקר בקרנבל מרדי גרא בניו אורלינס במסגרת טיול סביב ארצות הברית עם חברים, והשלים את כתיבתו בין אמצע מרץ לסוף אפריל לאחר ששב לניו יורק. פזמון השיר:

דילן טען שהסרט לה סטרדה של הבמאי האיטלקי פדריקו פליני שימש לו השראה לשיר.

פחות מחודש לאחר יציאתו של השיר המקורי של דילן, הוציאו הבירדס את הגרסה שלהם, שהייתה לאחד מלהיטי פולק רוק הראשונים בארצות הברית.

השיר הופיע בספרים ובסרטים. בין היתר מופיע השיר בספרו של טום וולף "The Electric Kool-Aid Acid Test", ברומן קארי של סטיבן קינג ובסרטים סיכון מחושב.

השיר תורגם לעברית ב-1975 על ידי תרצה אתר כ"איש הטמבורין" ובוצע על ידי דני מסנג. מיסטר טמבורין מוזכר בשירו של שלומי שבן "מאני טיים".
חמי רודנר ושליחי הבלוז שרו את גרסה שלו בסיבוב הופעות ב-2000–2001. בפברואר 2009 זכתה הילה פליטמן בפרס גראמי על זמרתה ב"מר טמבורין" בהלחנה של ג'ון קוריליאנו.

== קישורים חיצוניים ==
* [http://www.bobdylan.com/songs/mr-tambourine-man/ מילות השיר]
* 

== הערות שוליים ==

קטגוריה:שירי בוב דילן
סביבת פון נוימן

ארבעת התאים של סביבת פון נוימן מסדר 1
סביבת פון נוימן מסדר 2 עם מספור מרחקי מנהטן
סביבת פון נוימן במודל אוטומט תאי מוגדרת על סריג ריבועי ומורכבת מארבעה תאים הסובבים תא מרכזי.
יחד עם סביבת מור הן הסביבות הנפוצות ביותר באוטומטים תאיים.

הסביבה נקראת על שמו של המתמטיקאי ג'ון פון נוימן.

באופן כללי סביבת פון נוימן מסדר <math>r</math> של תא, מורכבת מסך התאים שבמרחק מנהטן ממנו (מרחק הנמדד בצעדים אופקיים ואנכיים בלבד). למשל סביבת מור מסדר 2 מורכבת מ 12 תאים (4+8) ובאופן כללי: <math>2r * (r+1)</math>.

ניתן להרחיב את המושג לממדים גבוהים יותר. באוטומט תאי חלת-ממדי תתקבל צורה מדורגת המזכירה אוקטהדרון. בחלת-מימד סך כל הקוביות בסדר 1 הוא 6 ובסדר 2 כבר 24. סך הקוביות בסביבת פון-נוימן מסדר r במימד m הוא איבר במערך דלנואה.

 
 
==קישורים חיצוניים==
* 

==הערות שוליים==

קטגוריה:אוטומטים
קטגוריה:ג'ון פון נוימן
תפילת תראוויח (אסלאם)

תפילת התָראוויח (בערבית: صلاة التراويح) היא תפילה (צלאה) המתבצעת על ידי מוסלמים מהזרם הסוני בלילות חודש הרמדאן, בנוסף לחמש תפילות החובה היומיות. זוהי תפילת רשות, ואינה חובה.

תפילת התראוויח מתבצעת בזוגות של רכעאת, ובדרך כלל מתבצעות בין 8 ל-20 רכעאת.

תפילת תראוויח נחשבת לארוכה במיוחד, ולכן בחלק מהמסגדים נערכת הפסקה קלה בין כל 4 רכעאת, ולעיתים גם בין כל 2 רכעאת. תפילת תראוויח מתקיימת אך ורק בלילות הרמדאן, וזמנה היא לאחר התפילה החמישית.

באופן מסורתי, רוב המתפללים קוראים בכל יום במהלך התפילה חלק אחד שלם מתוך 30 החלקים של הקוראן, ובכך מסיימים לקרוא את הקוראן כולו במהלך חודש הרמדאן.

המוסלמים מהזרם השיעי לא נוהגים לקיים את תפילת התראוויח, מפני שהם מאמינים שהיא אינה מסורת של הנביא מוחמד, אלא חידוש של עומר בן אל-ח'טאב. לתריסריים יש מנהג דומה בשם תהאג'וד.

== לקריאה נוספת ==
* [https://sunnah.com/bukhari/31 Book of Praying at Night in Ramadaan]
* [https://sunnah.com/muslim/4 The book of prayers]

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:צלאה
פרשת הדקבריסטים

"פרשת הדקבריסטים" (ברוסית: Дело Декабристов) היא מיני-סדרת טלוויזיה, דוקו-דרמה רוסית, שעלתה לשידור בערוץ הראשון, במלאת 192 שנים למרד הדקבריסטים, בדצמבר 2017.
== תיאור ==
בבוקר 14 בדצמבר 1825 נציגי בתי האצולה של רוסיה התאספו בכיכר הסנאט בסנקט פטרבורג ופתחו במרד נגד הצאר. לקראת ערב, לאחר משא ומתן לא מוצלח וירי לעבר המפגינים הכל נגמר.

מארגני המרד, שיכונו בהמשך דקבריסטים, נעצרו ונשפטו באשמת בגידה במולדת. חמישה מהם הוצאו להורג בתלייה, האחרים הוגלו לעבודות פרך בסיביר. מטרת המרד לא הושגה, אם כי התוותה את הכיוון הפוליטי והחברתי לחצי המאה הבאה.

הסרט דן בשאלה מה רצו אותם אלה שכונו דקבריסטים ומי נאלץ לשלם על זה? מדוע אלכסנדר הראשון לא התייחס ברצינות לדרישותיהם? האם מושל סנקט פטרבורג מילורדוביץ' נרצח במקרה? מדוע ביום המרד מאות נהרגו? מדוע מעורבותו של ניקולאי הראשון ריככה את עונשם של הקושרים?

== צוות השחקנים ==

== קישורים חיצוניים ==

* [https://www.1tv.ru/doc/pro-istoriyu/delo-dekabristov-1-seriya-dokumentalno-igrovoy-istoricheskiy-film פרשת הדקבריסטים, פרק 1] באתר הערוץ הראשון הרוסי
* [https://www.1tv.ru/doc/pro-istoriyu/delo-dekabristov-2-seriya-dokumentalno-igrovoy-istoricheskiy-film פרשת הדקבריסטים, פרק 2] באתר הערוץ הראשון הרוסי
* [https://www.kinopoisk.ru/film/1006715/ פרשת הדקבריסטים] באתר kinopoisk.ru
* [https://web.archive.org/web/20190106204558/http://www.starmediafilm.com/ru/historical/sprava_dekabristiv פרשת הדקבריסטים] באתר חברת Star Media
* [https://youtu.be/JXodxmhJibE כל פרקי הסדרה] ביוטיוב

קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות במוסקבה
Vulcanbot

וולקנבוט (באנגלית: Vulcanbot) היה בוטנט זדוני שהפיץ נוזקות לרבות רוגלות וביצע מתקפות מניעת שירות מבוזרות, אשר התגלה בשנת 2009.

שיא פעילותו היה בעיקר בוייאטנם, ורוב קורבנותיו במדינה היו בלוגרים.

הנוזקה הופצה באמצעות סוס טרויאני בשם Vecebot והדביקה כ-15,000 מחשבים. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.

בעזרת מחשבי הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות כנגד בלוגים המכילים מסרים פוליטיים נגד הממשלה.

ישנן טענות שקשרו את התקפות הבוטנט אל ממשלת וייאטנם מאחר שהם ניסו לדכא מספר הפגנות שפרצו במדינה בעקבות כרייה של מינרל הבוקסיט.

== ראו גם ==
* מחשב זומבי
* בוטנט
* וירוס מחשב

== קישורים חיצוניים ==
* [http://archive.boston.com/business/technology/articles/2010/10/28/computer_attack_hits_dissidents_in_vietnam/ כתבה אודות פעילותו של הבוטנט באתר Boston] 
* [https://www.secureworks.com/research/vecebot ניתוח פעילות של הבוטנט על ידי חברת Secureworks] 

== הערות שוליים ==

קטגוריה:תוכנות זדוניות
קטגוריה:בוטנטים
לנצ'יה טריקאפה

לנצ'יה טריקאפה (באיטלקית: Lancia Trikappa) היא מכונית סלון בסגנונות: "טורפדו" ("Torpedo (car)" ו-"Coupe de Ville" ) מתוצרת יצרנית הרכב האיטלקית לנצ'יה אשר יוצרה בין השנים 1922–1925.

=="לנצ'יה טריקאפה"==

* יוצרו 847 יחידות (לאחר ייצור 50 יחידות יוצרה סדרה ראשונה מספר (1922/23), יוצרו 450 יחידות. סדרה שנייה מספר (1923/50) יוצרו 347 יחידות)
* מנוע קדמי
* מנוע בנזין
* מנוע הנעה אחורית
* מערכת חשמל: 12 וולט
* סוללה: 100 אמפר
* צמיגים פנאומטיים
* מערכת היגוי: מימין
* מחיר היחידה "לנצ'יה טריקאפה" (דגם טורפדו): 69,000 לירה איטלקית (שנת 1922)

==דגמים==

* לנדולט
* קבריולה

==יצרנית הרכב לנצ'יה==
לנצ'יה (איטלקית: Lancia, מבוטא לנצ'ה) היא חברה איטלקית לייצור מכוניות המהווה מאז שנת 1969 חטיבה בתאגיד פיאט. היא הוקמה בשנת 1906 על ידי וינצ'נזו לנצ'יה. מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי. החל משנות ה-90 של המאה ה-20 מוצבו דגמי לנצ'יה כדגמי יוקרה בקבוצת פיאט.

==טבלת דגמי לנצ'יה לפי שנים==

==ראו גם==
* לנצ'יה
* לנצ'יה דיקאפה

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-1922
קטגוריה:מכוניות סלון
קטגוריה:מכוניות לנדולט
קטגוריה:מכוניות קבריולה
טריקאפה
קטגוריה:כלי רכב איטלקיים
קירה הוגאן

קירה הוגאן (באנגלית: Kiera Hogan; נולדה ב-16 בספטמבר 1994) היא מתאבקת אמריקאית. היא מוכרת בעיקר בשל תקופתה בארגון ההיאבקות Impact Wrestling, שבו הייתה פעמיים אלופת זוגות הנוקאאוטס של אימפקט.

==קריירת היאבקות מקצועית==
===קריירה מוקדמת===
הוגאן החלה את קריירת ההיאבקות שלה בשנת 2015 באטלנטה. ב-16 באפריל היא ניצחה את אואן נייט, וזכתה באליפות הבין מגדרית של WWA4. בשנת 2016 החלה לעבוד במספר ארגונים נוספים ברחבי ארצות הברית, ביניהם הארגון Reality of Wrestling בבעלותו של בוקר טי וארגון הנשים Shine Wrestling. ב-11 בפברואר 2017, היא זכתה באליפות הספיריט של WSU. כעבור ארבעה חודשים היא הפסידה את האליפות לג'ורדיין גרייס.

===Impact Wrestling (2017–2021)===
ב-17 באוקטובר 2017, דווח שהוגאן חתמה על חוזה בארגון Impact Wrestling. הוגאן ערכה את הופעת הבכורה שלה בארגון ב-1 בפברואר 2018 בקרב שבו ניצחה את אלופת הנוקאאוטס, לאורל ואן נס, בקרב שאינו היה על התואר. בעקבות ניצחון זה, היא קיבלה הזדמנות להתחרות על האליפות שבוע לאחר מכן, אך בקרב זה הפסידה. ב-22 באפריל, הוגאן רשמה את אירוע השלם וצפה הראשון שלה, שבו הפסידה בקרב לטאיה ואלקירי. השתיים התחרו פעם נוספת ב-3 במאי בקרב שבו הוגאן ניצחה כתוצאה מפסילה לאחר שהותקפה על ידי טסה בלנצ'רד. עקב התקיפה, הוגאן התחרתה נגד בלנצ'רד ב-17 במאי בקרב שבו נוצחה על ידי האחרונה. ב-14 ביוני, הוגאן איתגרה את בלנצ'רד לקרב ללא פסילות, אך גם בקרב זה הוגאן הפסידה. ב-4 באוקטובר, הוגאן הפסידה לסו יאנג. לאחר הקרב, התנהלה תיגרה בין יאנג לבין אלי. הוגאן נחלצה לעזרת אלי, אך יאנג הכניסה אותה אל תוך ארון מתים. באירוע נועד לתהילה, שנערך ב-14 באוקטובר, אלי הצילה את הוגאן והוציאה אותה מארון זה. באירוע Homecoming, שנערך ב-6 בינואר 2019, הוגאן וג'ורדיין גרייס הפסידו בקרב זוגות לאלי וסו יאנג.

===All Elite Wrestling (2021–היום)===

ב-11 באוגוסט 2021 בפרק של התוכנית Dark: Elevation, ערכה הוגאן את קרב הבכורה שלה בארגון All Elite Wrestling (AEW), שבו הפסידה להיקארו שידה. ב-20 באוגוסט בפרק הספיישל The First Dance של התוכנית השבועית Rampage, הוגאן הפסידה לג'ייד קארגיל. ב-16 באוקטובר בפרק של התוכנית Dynamite, נחלה הוגאן הפסד לפנלופה פורד.

==אליפויות והישגים==

* הישגים בארגון ההיאבקות Impact Wrestling
** אליפות זוגות הנוקאאוטס של אימפקט (פעמיים) <small> - עם טאשה סטילז</small>

* הישגים במגזין ההיאבקות Pro Wrestling Illustrated - PWI
** PWI דירג אותה במקום ה-60 מתוך 100 המתאבקות הטובות ביותר לשנת 2020

* הישגים בארגון ההיאבקות Women Superstars Uncensored - WSU
** אליפות הספיריט של WSU (פעם אחת)

* הישגים בארגון ההיאבקות World Wrestling Alliance 4 - WWA4
** האליפות הבין מגדרית של WWA4 (פעם אחת)

==קישורים חיצוניים==

קטגוריה:מתאבקות מקצועניות אמריקאיות
קטגוריה:מתאבקות Impact Wrestling
קטגוריה:מתאבקות ה-AEW
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
השבוע (חדשות 10)

השבוע הייתה מהדורת חדשות שבועית ישראלית ששודרה בימי שישי בערוץ 10. את המהדורה הגיש מיקי רוזנטל, אחריו הגיש גיא זהר ובהמשך הגישה נסלי ברדה. המהדורה שודרה בין ה-7 במאי 2010 עד ה-1 ביוני 2012.

== היסטוריה ==
לפני עליית התוכנית, שודרה "חדשות שישי" עם דב גיל-הר ברצועה של התוכנית.
התוכנית הניבה נתוני רייטינג נאים אך לא הצליחה ליצור תחרות מול "אולפן שישי" ערוץ 2.

ב-7 במאי 2010 עלתה התוכנית לאוויר. את התוכנית הגיש מיקי רוזנטל. התוכנית הראשונה רשמה מדורג של 6.1%.

בספטמבר 2010 פרש מהגשת התוכנית. בעקבות כך התוכנית יצאה לפגרה של חודשיים.

ב-10 בדצמבר 2010 חזרה התוכנית לאוויר. גיא זוהר נבחר להחליף את מיקי רוזנטל.

ב-9 בספטמבר 2011 הודיע גיא זוהר בשידור חי על התפטרותו מהנחיית התוכנית. זאת בעקבות שידור התנצלות חריגה באורכה על "פרסום דברי כזב" ועל כך שחברת החדשות "לא בדקה עובדות לפני פרסומן" בכתבה על שלדון אדלסון ששודרה בתוכנית חודשים אחדים קודם לכן. בעקבות כך נבחרה נסלי ברדה להחליף את זוהר בהגשת התוכנית.

ב-1 ביוני 2012 שודרה התוכנית בפעם האחרונה, זאת לאחר שב-6 ביוני אישרה הרשות השנייה להוריד את התוכנית מהאוויר בעקבות המשבר שהיה אז בערוץ.

לאחר ירידת התוכנית שודרה מהדורת חדשות קצרה. לאחר כמעט שנה לאחר ירידת התוכנית שובצה ברצועה "שישי".

== ראו גם ==
* האולפן המרכזי בשישי

==קישורים חיצוניים== 
* 

== הערות שוליים ==

קטגוריה:תוכניות טלוויזיה ישראליות
קטגוריה:מהדורות חדשות מרכזיות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:חדשות עשר
מספר דלנואה

מספר דלנואה (בצרפתית: Delannoy) במתמטיקה מתאר את מספר המסלולים בסריג מלבני מהפינה הדרום-מערבית (0,0) עד הפינה הצפון-מזרחית (m,n) תוך התקדמות צפונה, מזרחה או צפון-מזרחה בלבד. מספרי דלנואה נקראים על-שם המתמטיקאי הצרפתי הנרי דלנואה.
מספרים אלה גם נותנים את:
* מספר הרצפים הגלובלי של שני רצפים באורך m ו n
* מספר הנקודות בסריג בעל מספר שלם m של ממדים במרחק צעדים מקסימלי n.
* באוטומט תאי את מספר התאים בסביבת פון נוימן במימד m וברדיוס n.

==דוגמה==
מספר דלנואה (3,3) הוא 63. באיור הבא מוצגים 63 מסלולי דלנואה בסריג 3 x 3:

קובץ:Delannoy3x3.svg

תת הקבוצה של מסלולים שאינם חוצים את האלכסון דרום-מערב - צפון-מזרח ניתנת על ידי משפחת מספרים אחרת מספרי שרדר.

==מערך דלנואה==
מערך דלנואה הוא מטריצה אינסופית של מספרי דלנואה.

:{| class="wikitable" 
|-
! |m / n
! width="50" | 0
! width="50" | 1
! width="50" | 2
! width="50" | 3
! width="50" | 4
! width="50" | 5
! width="50" | 6
! width="50" | 7
! width="50" | 8
|-
! 0
| 1 || 1 || 1 || 1 || 1 || 1 || 1 || 1 || 1
|-
! 1
| 1 || 3 || 5 || 7 || 9 || 11 || 13 || 15 || 17
|-
! 2
| 1 || 5 || 13 || 25 || 41 || 61 || 85 || 113 || 145
|-
! 3
| 1 || 7 || 25 || 63 || 129 || 231 || 377 || 575 || 833
|-
! 4
| 1 || 9 || 41 || 129 || 321 || 681 || 1289 || 2241 || 3649
|-
! 5
| 1 || 11 || 61 || 231 || 681 || 1683 || 3653 || 7183 || 13073
|-
! 6
| 1 || 13 || 85 || 377 || 1289 || 3653 || 8989 || 19825 || 40081
|-
! 7
| 1 || 15 || 113 || 575 || 2241 || 7183 || 19825 || 48639 || 108545
|-
! 8
| 1 || 17 || 145 || 833 || 3649 || 13073 || 40081 || 108545 || 265729
|-
! 9
| 1 || 19 || 181 || 1159 || 5641 || 22363 || 75517 || 224143 || 598417
|}

במערך המספרים בעמודה הראשונה שוים תמיד ל 1, בעמודה השנייה תמיד אי-זוגיים, בעמודה השלישית והרביעית סוגי מספרים מצולעים. ניתן לערוך את המספרים גם במערך משולש הדומה למשולש פסקל כאשר כל איבר הוא סכום שלושת האיברים שמעליו.

 1
 1 1
 1 3 1
 1 5 5 1
 1 7 13 7 1
 1 9 25 25 9 1
 1 11 41 63 41 11 1

==מספרי דלנואה מרכזיים==
סדרת מספרי דלנואה המרכזיים היא אלכסון המערך ונותנת את מספר המסלולים בסריגים ריבועיים n X n.
האיברים הראשונים של הסדרה הם: 1, 3, 13, 63, 321, 1683,...
זו סדרה רקורסיבית :

<math> n D(n) = 3(2n-1)D(n-1) - (n-1)D(n-2)</math>

ניתן לבטא אותה באמצעות פולינומי לז'נדר <math>P_n(x)</math>:

: <math>D(n)=P_n(3)</math>

הפונקציה היוצרת היא:

:<math> \sum D(n) x^n = (1-6x+x^2)^{-1/2} </math>

==ראו גם==
* מספר מוצקין

==קישורים חיצוניים==

* 

קטגוריה:קומבינטוריקה
קטגוריה:סדרות של שלמים
לילי קמפסון

לילי קמפסון (באנגלית: Lily Kempson; 17 בינואר 1897 – 21 בינואר 1996) נולדה אליזבת אן קמפסון, במחוז ויקלו, אירלנד. הייתה פעילת איגודי עובדים, והייתה פעילה בצבא האזרחים האירי . היא הייתה השורדת האחרונה של מרידת חג הפסחא ב-1916.

== תחילת דרכה ==
קמפסון נולדה לתוך עוני. כל משפחתה, כולל הוריה, סבתה בת ה-92 ושמונת אחיה התגוררו בבית בעל שני חדרים.

בגיל 14 היא נעצרה ונכלאה למשך שבועיים בשל השתתפות בשביתה במפעל הביסקוויטים "ג'ייקוב" בדבלין.

== אקטיביזם ==
כשהגיעה לגיל 19, קמפסון כבר הייתה מעורבת פעילה בתנועת האיגודים המקצועיים. כמו רבות מהנשים שפוטרו ממפעל "ג'ייקוב" במהלך הנעילה הגדולה (השביתה הגדולה ביותר בהיסטוריה של אירלנד), היא הצטרפה לצבא האזרחים האירי של ג'יימס קונולי, מעין מיליציה שהקימו עובדים שובתים כדי להגן על השובתים מפני המשטרה ושומרים פרטיים של המפעל, אשר התייחסו אליהם באלימות. צבא האזרחים דגל גם באידאולוגיה רפובליקנית, והייתה שותפה לפעילות מהפכנית, כגון מרידת חג הפסחא בשנת 1916. במהלך ההתקוממות של חג הפסחא, קמפסון הצטרפה לכוחות שהשתלטו על סנט סטיבן גרין. בעדותה היא מסרה שנתנו בידה אקדח והורו לה, "את חייבת להשתמש בזה, אבל תיזהרי במי שאת פוגעת". כשאחד המורדים ניסה לנטוש את הקבוצה, היא כיוונה את הנשק לעברו והסבירה שאף אחד לא עוזב. במהלך המצור על דבלין, שנמשך שבוע, קמפסון פעלה כשליחה עבור פטריק פירס ומורדים אחרים בבית הדואר המרכזי, ששימש כמטה המרד. עבודה זו הייתה מסוכנת, שכן הצלפים הבריטים לא חסו על שליחות שהן נשים. יחד עם נשים אחרות ממובילות המאבק, כמו קונסטנס מרקייביץ', לילי קמפסון, מרי היילנד ואחרות זכו מהמפקדים להערכה על תרומתן במרד.

כאשר הלחימה הסתיימה, קמפסון הייתה ברשימתם של הבריטים למעצר, אך היא עזבה לארצות הברית תוך שימוש בדרכון של קרובת משפחה. כהוקרה על תפקידה בהתקוממות של 1916, הוענקה לקמפסון מדליה, וכן קצבת פנסיה צבאית מהממשלה האירית.

== חיים אישיים ==
בארצות הברית, השתקעה קמפסון בסיאטל, שם נישאה למתיו מקאלרני, שהגיע ממחוז דאון באירלנד. לזוג נולדו שבעה ילדים, קתלין, אליס, מתיו, ג'ון, ג'יימס, בטי ופגי. היא הייתה סבתא רבתא-רבא של 5 במותה, והיו לה 116 נינים.

== קישורים חיצוניים ==
* 

== הערות שוליים ==

קטגוריה:קומן נה מאן
קטגוריה:מהפכנים אירים
קטגוריה:איריות שנולדו ב-1897
קטגוריה:בריטיות שנפטרו ב-1996
קטגוריה:בריטים שנפטרו ב-1996
קבילים

חוואים קאבילים בלבוש הבארנוס המסורתי. (צילום משנת [[1884)]]
קבילים מודרניים בלבוש מסורתי – האישה עם [[שמלה קבילית , הגבר עם בורנוס ]]
משפחה [[נוצרית קאבילית]]
קבילים (בקבילית: ⵉⵇⴱⴰⵢⵍⵉⵢⵏ – iqbayliyen) הם קבוצה אתנית אמזיע'ית בעלי היסטוריה עתיקה, של חוואים-לוחמים. הקבילים חיים באזור קביליה – חלק מרכס הרי האטלס בצפון אלג'יריה. באזור זה הם מצאו מקלט מפני הכובשים הרומאים, הערבים ומאוחר יותר מפני הטורקים והצרפתים. הקבילים הפכו שם נרדף לעם שלא ניתן להכניעו, הצליחו לשמר את מסורתם, כולל הניב הברברי שהם דוברים, והם מייצגים את האוכלוסייה דוברת הברברית הגדולה ביותר באלג'יריה, ואת השנייה בגודלה ביבשת אפריקה כולה.

תושבי אזור קביליה הברברים ידועים כחופשיים יותר מאשר תושבי אלג'יריה הערבים, ובהתאם לעיתים ישנם עימותים בין השלטונות המנסים לכפות הלכות אסלאמיות לבין התושבים. כך למשל, במהלך חודש הרמדאן של 2013, קבוצה של כ-300 קבילים ערכו סעודה פומבית בצהרי היום, כמחאה על חוק המחייב את תושבי אלג'יריה לצום ברמדאן. כ־40% מכוחות הביטחון האלג'יראים מוצבים בקביליה, והממשלה נוקטת פעולות רבות להקשות על חיי הקבילים, כולל שריפת שדות בטענה של "מלחמה בטרור", בדיקות ארחים תכופות, ואף מרכזי מעצר חשאיים בהם אמנסטי אינטרנשיונל ו־Human Rights Watch תיעדו מאות מקרי עינויים.<ref></ref>

בהשפעת גורמים שונים, כגון הכיבוש הצרפתי, גירוש, ירידה בתיעוש, ועלייה באבטלה, היגרו קבילים רבים מאלג'יריה, למדינות רבות בעולם. אוכלוסיות גדולות של אנשים קבלים התיישבו בצרפת בה מתגוררים כ-800 אלף קבילים. בין הקבילים הבולטים זינדין זידאן, כרים בנזמה, אידיר.

==קישורים חיצוניים==

* 
* 
* 

== הערות שוליים ==

*
*
דייוויד אייגנברג

דייוויד אייגנברג (באנגלית: David Eigenberg; נולד ב-17 במאי 1964) הוא שחקן קולנוע וטלוויזיה אמריקאי המוכר מתפקידו כסטיב בריידי בסדרה "סקס והעיר הגדולה" של רשת HBO, ומתפקידו כלוטננט כריסטופר הרמן בסדרת הטלוויזיה "שיקגו FIRE" של רשת NBC.

==ביוגרפיה==
אייגנברג נולד במנהאסט, ניו יורק, בלונג איילנד, ומגיל 4 גדל בנייפרוויל אילינוי למשפחה בת שישה ילדים כשהוא הבן היחיד. אביו של אייגנברג היה יהודי, אך הוא גדל בדת האפיסקופלית של אמו.

בגיל 12 שיחק את תפקידו הראשון בהפקה קהילתית ליצירה "Happy Birthday, Wanda June" של קורט וונגוט.

לאחר שסיים את לימודיו בתיכון בשנת 1982 התגייס אייגנברג לחיל הנחתים של ארצות הברית, שם שירת במשך שלוש שנים (1986-1982), ושוחרר בדרגת טוראי ראשון.

== קריירה ==

ב-2003 הופיע במחזה זוכה פרס הטוני "Take me out".

ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה חוזר אייגנברג על תפקידו כסטיב בריידי.

== פילמוגרפיה נרחבת==
* 1989 - התעוררות גסה, בתפקיד לורנס
* 1990 - משפחת קוסבי, בתפקיד תיאו
* 1993 - Daybreak, בתפקיד באקי
* 1996 - רצח מאדום לשחור, בתפקיד אלכס רובי
* 1997 - הפרקליטים, בתפקיד הארווי וולק
* 1998 - A Perfect Murder, בתפקיד שטיין
* 1999 - Coming Soon, בתפקיד אנדי
* 1999 - כוח מיוחד, בתפקיד ניק
* 2000 - Cosby, בתפקיד טדי
* 2000 - Madigan Men, בתפקיד פרד
* 2001 - אד, בתפקיד ג'ף אלכסנדר
* 2002 - נבואות איש העש, בתפקיד אד פליישמן
* 2002 - מלך השכונה, בתפקיד ג'ק
* 1999-2004 - סקס והעיר הגדולה, בתפקיד סטיב בריידי
* 2004 - גארפילד הסרט, בתפקיד נורמל
* 2004 - The Jury, בתפקיד גורדון פריור
* 2004 - ה-4400, בתפקיד קארל מוריסיי
* 2004 - ללא עקבות, בתפקיד טדי קוטה
* 2005 - המשפט של איימי, בתפקיד ג'רי למברט
* 2005 - הלוחשת לרוחות, בתפקיד האנק דייל
* 2006 - CSI, בתפקיד גאווין מקגיל
* 2007 - Close to Home, בתפקיד גרג פולסון
* 2007 - מונק, בתפקיד טים היידן
* 2008 - סקס והעיר הגדולה, בתפקיד סטיב בריידי
* 2008 - NCIS, בתפקיד טד בנקסטון
* 2009 - ER, בתפקיד הבלש טרנט מלורי
* 2010 - מחשבות פליליות, בתפקיד הסוכן ראסל גולדמן
* 2011 - מרפאה פרטית, בתפקיד פרנק
* 2011 - קאסל, בתפקיד פיטר קונלי
* 2012 - חוק וסדר: מדור מיוחד, בתפקיד ד"ר האל ברייטמן
* 2016 - Boyband, בתפקיד אלפונסו פיציסימונים
* 2012-הווה - שיקגו FIRE, בתפקיד כריסטופר הרמן
* 2014-הווה - שיקגו PD, בתפקיד כריסטופר הרמן, תפקיד אורח
* 2015-הווה - שיקגו MED, בתפקיד כריסטופר הרמן, תפקיד אורח
* 2017 - שיקגו JUSTICE - כריסטופר הרמן, תפקיד אורח
*2021-הווה - פשוט ככה, בתפקיד: סטיב בריידי

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1964
שווה ערך לטון נפט

שווה ערך לטון נפט (שעט"ן, באנגלית: tonne of oil equivalent או toe) היא יחידת מדידה לאנרגיה השווה לכמות האנרגיה הנפלטת משריפת טון אחד של נפט גולמי. מכיוון שקיימים סוגים שונים של נפט, הגודל המדויק של היחידה נקבע בקונבנציות.

על פי סוכנות האנרגיה הבינלאומית, 1 שעט"ן שווה בערך ל־42 גיגהג'ולים, או 11,630 קוט"ש.

יחידת השעט"ן משמשת בעיקר למדידת כמויות אנרגיה גדולים (במיליוני שעט"ן, באנגלית: Mtoe), בין היתר בתעשיית הפקת החשמל.

==המרה לפי סוגי דלקים==
* שווה ערך לחבית נפט שווה בערך 0.136 שעט"ן
* טון דיזל = 1.01 שעט"ן
* טון בנזין = 1.05 שעט"ן
* טון ביו דיזל = 0.86 שעט"ן
* טון אתנול = 0.64 שעט"ן

==קישורים חיצוניים==
* [https://www.iea.org/statistics/resources/unitconverter/ מחשבון המרת יחידות מדידה של אנרגיה], סוכנות האנרגיה הבינלאומית.

קטגוריה:יחידות מידה: אנרגיה
אצטדיון דפרטמנטל ליברטד

אצטדיון דפרטמנטל ליברטד (בספרדית: Estadio Departamental Libertad) הוא אצטדיון כדורגל הממוקם בעיר פאסטו שבקולומביה ומכיל כ-25,000 מקומות<ref></ref>. הוא משמש כאצטדיונה הביתי של קבוצת דפורטיבו פאסטו<ref></ref>. כמו כן, משמש גם לאירועים תרבותיים וספורטיביים ונמצא בבעלותו של מחוז נריניו.

האצטדיון נפתח בשנת 1954 בשם "13 ביוני", ושלוש שנים מאוחר יותר, לאחר נפילתו של הדיקטטור רוחאס פינייה, שונה שמו של האצטדיון ל"ליברטד" (חופש). האצטדיון עבר שיפוץ והרחבה עד לכדי 28,000 מקומות, לקראת השתתפותה של דפורטיבו פאסטו בגביע ליברטדורס 2007.

==אירועים מרכזיים==
* אירוח המשחקים הלאומיים (2000)
* אירוח גמר הליגה הקולומביאנית (2002, 2006)
* אירוח משחקי גביע הליברטדורס (2007)
* אירוח משחקי גביע הסודאמריקנה (2003, 2013)
* קונצרט של חילברטו סנטה רוסה (2009)
* קונצרט של וילמה פלמה (2018)
==קישורים חיצוניים==

==הערות שוליים==

דפרטמנטל ליברטד
קטגוריה:קולומביה: אצטדיונים ומתקני ספורט לאומיים
כדור טנק

כדורי טנק מודרניים, תוצרת [[התעשייה הצבאית, שבקצותיהם פגזים. בקרב הציבור הרחב כדורי טנקים מכונים בטעות "פגזים", אך הפגז הוא רק החלק שעף בזמן הירי.]]
כדור טנק הוא תחמושת טנק אחודה מסוג כדור בקליבר גדול, שנועדה לירי מתותח הטנק. הקליע בכדור הטנק הוא פגז מסוגים שונים (כגון חודר שריון קינטי (חץ-ח"ש), נפיץ/מעיך או חלול HEAT) שבא ביחד עם תרמיל, שבו חומר נפץ הודף (לרוב גרגרי אבק שרפה) ותחל. בכדורי טנק מודרניים הולך ורווח השימוש בתרמילים העשויים מחומר מתכלה, הנשרף בזמן הירי וחוסך את הצורך להתמודד עם פינויו מהטנק לאחר שהפגז נורה. כדור הטנק דומה במבנהו לכדור רובה למעט כך שהוא גדול יותר באופן משמעותי וכן במספר שינויים נוספים המתחייבים כדי שהוא יתאים לירי בתותח הטנק. בצה"ל תחמושת אחודה לטנקים מוגדרת רשמית כ"כדור" (כך למשל ה"כלנית" היא כדור 120 מ"מ) בעוד שבקרב הציבור הרחב היא נקראת בטעות "פגז" (בשל הקוטר הגדול של התחמושת והעובדה שהיורה אותה מכונה "תותח").

הסוגים העיקריים של כדורים שבהם משתמש הטנק הם:
* פגז נפיץ פלסטי "מעיך" (HEP/HESH): מיועד לשימוש כנגד מטרות רכות (חי"ר, מבנים, רק"מ קל). במקור נועד פגז נפיץ פלסטי כנגד טנקים, הפגז נועד "להימעך" על שריון הטנק ולהתפוצץ. הפיצוץ לא אמור לחדור את שריון הטנק, אלא להעיף חלקי מיגון פנימיים על אנשי צוות הטנק. כיום - עם ההתקדמות בטכנולוגיית המיגון - פגז נפיץ פלסטי כבר אינו יעיל כנגד טנקים, ומשמש בעיקר כחימוש נגד אדם. בעל אפקט השמדה שפועל בעקרון דומה לרימון יד (אך בעל עוצמה גדולה בהרבה). ראשי התיבות פירושם High Explosive Plastic ו-High Explosive Squash Head.
* פלאשט: פגז נגד אדם המכה בחיל הרגלים באמצעות מטר של אלפי חיצים קטנים וחדים.
* חלול/חלולן (HEAT): פגז "ליינר" נגד טנקים שחודר את שריון הטנק באמצעות זרם של נחושת המותכת באלפי מעלות. הרש"ק החלול נפוץ גם בקרב רקטות נ"ט וטילים נגד טנקים. ראשי התיבות פירושם High Explosive Anti-Tank.
* חודרן קינטי (ח"ש-מנעל או ח"ש-חץ, KEP או APFSDS): פגז ח"ש (חודר שריון) בעל קליפת "מנעל" נפתחת. פגז ח"ש הוא למעשה חץ מתכת חזק במיוחד שחודר שריון באמצעות האנרגיה הקינטית האדירה שהוא צובר. פגזי הח"ש עשויים ממתכות קשות - טונגסטן בדורות המוקדמים ואורניום מדולדל בסוגים המודרניים ביותר. ראשי התיבות פירושם Kinetic Energy Penetrator ו-Armor Piercing Fin Stabilized Discarding Sabot.
* : פגזים חדשים ורב-תכליתיים תוצרת התעשייה הצבאית לישראל (כיום חברת-בת של אלביט מערכות) נגד אדם, מסוקים, מבנים ומטרות חצי-קשות. פגזים דומים מפותחים גם על ידי חברות אחרות, בהן ריינמטאל הגרמנית.
* פגזי "מפתח קיר": פגז בעל מטען נפץ כפול שנועד נגד מבנים וחי"ר מבוצר. בדרך כלל בעל 2 מצבי פעולה: מצב שמפוצץ חור גדול במבנה ומצב שבו הפגז חודר לתוך המבנה ומתפוצץ בפנים. דוגמה: חצב 120 מ"מ תוצרת התעשייה הצבאית לישראל.

== הערות שוליים ==

קטגוריה:תחמושת
קטגוריה:מוצרים חד-פעמיים
*
Englishman in New York

Englishman in New York הוא שיר שנכתב, הולחן ובוצע על ידי הזמר הבריטי סטינג. השיר יצא לאור בפברואר 1988 ונכלל באלבום ...Nothing Like the Sun של סטינג.

==רקע==
השיר יצא לאור כסינגל השלישי מן האלבום. הסינגל הגיע למקום ה-51 בלבד במצעד הסינגלים הבריטי. בארצות הברית הגיע השיר רק למקום ה-84 במצעד בילבורד הוט 100, אך זכה להצלחה רבה יותר במדינות באירופה והיה ללהיט בכמה מהן. השיר הגיע ל-40 הגדולים בצרפת, הולנד, ספרד, בלגיה ואירלנד.

בשנת 1990 רגע לפני יציאת האלבום The Soul Cages של סטינג, יצאה גרסת רמיקס לשיר שטיפסה למקום ה-15 במצעד הבריטי.

בשנת 2010 הקליט סטינג מחדש את השיר עבור האלבום "Symphonicities".

בשיר שילוב של מוזיקת רגאיי, ג'אז, רוק ופופ. ברנפורד מרסליס מנגן בשיר בסקסופון סופרן.

==תוכן השיר==
בראיונות לאחר יציאת "Englishman In New York" אמר סטינג שכתב את השיר על הסופר והגיי אייקון קוונטין קריספ. לדברי סטינג .
סטינג העריך את קריספ, שהיגר מאנגליה לניו יורק בראשית שנות ה-80, סטינג עצמו היגר אף הוא מאנגליה לניו יורק.

==וידאו קליפ==
הווידאו קליפ לשיר צולם בשחור-לבן ובוים על ידי דייוויד פינצ'ר. בקליפ משולבים צילומים של סטינג ולהקתו. סטינג נראה הולך ברחובות העיר ניו יורק כאשר הוא אוחז במטריה, וגם נוסע ברכב. בצילומי הקליפ השתתף קוונטין קריספ.

==קישורים חיצוניים==

* יוסי חרסונסקי, [http://www.yosmusic.com/סטינג-englishman-in-new-york/ סטינג, Englishman in New York (שירי שנות השמונים, 1987)], באתר יוסימיוזיק

==הערות שוליים==

קטגוריה:שירי 1988
קטגוריה:שירי סטינג
קטגוריה:שירים באנגלית
קטגוריה:וידאו קליפים בשחור-לבן
קטגוריה:וידאו קליפים שבוימו על ידי דייוויד פינצ'ר
קטגוריה:וידאו קליפים שצולמו בניו יורק
קטגוריה:שירים על ניו יורק
קטגוריה:סינגלים בהוצאת A&M רקורדס
מבשלת הארץ

חצר מבשלת הנגב
מבשלת הארץ היא מבשלת בירה בוטיק הנמצאת בקרית גת. 
המבשלה הוקמה בשם מבשלת הנגב בשנת 2008 על ידי יוחאי קודלר וחיים בן עשור. בשנת 2016 נקנתה המבשלה על ידי מבשלת בירבזאר ושמה שונה למבשלת הארץ.

==היסטוריה==
המבשלה הוקמה רשמית בשנת 2008 על ידי יוחאי קודלר וחיים בן עשור, בשם מבשלת הנגב. המבשלה החלה את דרכה עם שלושה סוגי בירות: נגב אמבר אייל, נגב פסיפלורה ונגב פורטר אלון. בשנת 2011 נרכשה המבשלה על ידי חברת נורמן פרמיום. בשנת 2016 נקנתה המבשלה על ידי מבשלת בירבזאר ושמה שונה למבשלת הארץ. שמה המסחרי מוכר בתור בירבזאר.

בשנת 2023 הועברה פעילות הייצור של המבשלה ליישוב כפר דניאל במרכז הארץ.

==סוגי הבירות==
*חתול שמן 5.2% כוהל בנפח, פייל אייל.
*בינדי 5.5% כוהל בנפח, IPA.
* דודה'שך! 4.9% כוהל בנפח, אמבר אייל.
* וויטני 5% כוהל בנפח, בירת חיטה עם שיפון.
* גאלאגר 5.1% כוהל בנפח, לאגר.
* בלאק ג'ק 4.7% כוהל בנפח, סטאוט.
* בירה עשר 10% כוהל בנפח, טריפל בלגי.
* דארק מטר 5.5% כוהל בנפח, IPA כהה.
* פרשר דרופ 5% כוהל בנפח, IPA אמריקאי עם 4 סוגי כשות.
* יהיה בסדר 5.6% כוהל בנפח, אייל בלונדיני.
* גרובי בראון אייל 5.3% כוהל בנפח, בראון אייל.
* תו כתום חיטה 5.2% כוהל בנפח, חיטה בווארי.

== ראו גם ==

* בירה בישראל

== לקריאה נוספת ==
* אבקסיס גדי, שר המשקים, הוצאה לאור ברטנדר, 2011
<div style="direction: ltr;">
* Dredge Mark, Craft Beer World, Dog 'n' Bone books, 2013
</div>
==קישורים חיצוניים==
* 
* 
*[https://www.beers.co.il/brewery/ביר-בזאר/ בירות ישראליות◂ ביר-בזאר] באתר "בירות"

== הערות שוליים ==

קטגוריה:יצרני בירה ישראלים
קטגוריה:קריית גת: חברות
אדריאן סמית' (כדורסלן)

אדריאן הווארד סמית (באנגלית: Adrian Howard Smith; נולד ב-5 באוקטובר 1936) הוא כדורסלן עבר אמריקאי אשר שיחק בליגות ה-NBA וה-ABA בין השנים 1961–1972. לאורך קריירת המשחק ב-NBA העמיד ממוצעים של 11.8 נקודות, 2.2 ריבאונדים ו-2.4 אסיסטים למשחק.

== ביוגרפיה ==

=== קריירת מכללות ===
סמית' נולד בעיר פרמינגטון שבקנטקי, למשפחה מעוטת יכולת. בין השנים 1954–1956 למד ב"מכללה הקהילתית של צפון-מזרח מיסיסיפי", ולאחר שהרשים בקבוצת הכדורסל שלה, קיבל מלגת לימודים באוניברסיטת קנטקי, בה למד בשנתיים הבאות. בעונת 1957/1958, האחרונה שלו בקנטקי, קלע 12.4 נקודות בממוצע למשחק תחת המאמן אדולף ראפ, וזכה עם הקבוצה באליפות ליגת המכללות הרביעית בתולדותיה.

=== קריירת משחק ===
בדראפט ה-NBA 1958 נלקח סמית' בבחירה ה-85 (סיבוב מספר 15), על ידי קבוצת סינסינטי רויאלס, אך לא חתם על חוזה בקבוצה. בשנת 1959 התגייס לצבא ארצות הברית, ושיחק בקבוצת הכדורסל של חטיבתו במשך שנה.

===נבחרת ארצות הברית===
בשנת 1960 נכלל בסגל נבחרת ארצות הברית בכדורסל באולימפיאדת רומא (1960), לצד חברי היכל התהילה לעתיד אוסקר רוברטסון, ג'רי וסט, וולט בלאמי וג'רי לוקאס. סמית' זכה עם הנבחרת במדליית הזהב, לאחר שניצחה בכל שמונת משחקיה בהפרש ממוצע של כ-42 נקודות. לאורך הטורניר קלע סמית' 10.9 נקודות בממוצע למשחק. בשנת 2010 הוצגה כל נבחרת ארצות הברית בכדורסל 1960, כולל סמית', בהיכל התהילה של הכדורסל.

===ליגת ה-NBA===
לאחר מספר חודשים כשחקן "אקרון וינגפוטס" מ"ליגת הכדורסל התעשייתית הלאומית" (NIBL), הצטרך סמית' לסינסינטי רויאלס מליגת ה-NBA לקראת עונת . לאחר 3 עונות כשחקן ספסל במהלכן קלע כ-8.5 נקודות בממוצע למשחק, בעונת צורף לחמישייה הפותחת לצד אוסקר רוברטסון, ג'ק טוויימן, ויין אמברי וג'רי לוקאס, וקלע 15.1 נקודות למשחק. בעונה העוקבת קלע שיא קריירה של 18.4 נקודות למשחק, והשתתף בפעם היחידה בקריירה במשחק האולסטאר. במשחק האולסטאר עצמו, בו השתתפו 16 חברי היכל התהילה לעתיד, הפתיע סמית' כשהוביל את כל הקלעים במשחק עם 24 נקודות (ב-26 דקות משחק), וזכה בתואר ה-MVP של משחק האולסטאר. בעונת קלע 16.6 נקודות למשחק, והוביל את כל שחקני הליגה עם ממוצע של 90.3% קליעה מקו העונשין.

באמצע עונת , לאחר 8 וחצי עונות בסינסינטי, נשלח סמית' בטרייד לסן פרנסיסקו ווריורס בתמורה לבחירת דראפט עתידית (בדראפט 1970 צירפו הרויאלס בבחירה זו את נייט ארצ'יבלד). עד סיום עונת , שהייתה האחרונה שלו ב-NBA, קלע סמית' כ-6 נקודות למשחק במדי הווריורס.

===וירג'יניה סקוויירס===
בעונת 1971/1972, האחרונה שלו בקריירה, שיחק סמית' בקבוצת וירג'יניה סקוויירס מליגת ה-ABA, וקלע עבורה 5.1 נקודות בממוצע למשחק.

==קישורים חיצוניים==

==הערות שוליים==

קטגוריה:קנטקי: כדורסלנים
קטגוריה:כדורסלני אוניברסיטת קנטקי
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:אלופים אולימפיים אמריקאים: כדורסל
קטגוריה:כדורסלנים באולימפיאדת רומא (1960)
קטגוריה:בחירות דראפט של סינסינטי רויאלס
קטגוריה:כדורסלני סינסינטי רויאלס
קטגוריה:כדורסלני סן פרנסיסקו ווריורס
קטגוריה:משתתפי משחק האולסטאר של ה-NBA
קטגוריה:זוכי פרס ה-MVP של משחק האולסטאר של ה-NBA
קטגוריה:אמריקאים שנולדו ב-1936